Тураў набываў значэнне як вялікі духоўны цэнтр Старажытнай Русі. Археалагічныя доследы даюць магчымасць казаць пра тое, што ў часы епіскапства Кірыла тут нават быў пабудаваны свой Сафійскі сабор, аналагічны Кіеўскаму, Полацкаму і Наўгародскаму. Сам князь Суздальска-Уладзімірскі Андрэй Багалюбскі ліставаўся з тураўскім епіскапам. З князем гэтым быў звязаны не самы прыемны момант у жыцці златавустага манаха.